洪為民生日派對事件

洪為民生日派對事件係指武漢肺炎香港疫情第五波疫情裏面，其中一個群組感染同埋相關爭議事件。

背景

喺2022年1月3號深圳市前海管理局香港事務首席聯絡官洪為民喺灣仔灣景中心一間西班牙餐廳Reserva Ibérica Tapas Bar & Restaurant裏面搞生日派對，有包括香港立法會議員、多位首長級官員同埋政府機構人員在內過百人出席，因有出席者派對後確診武漢肺炎導致多人被送往竹篙灣檢疫中心接受防疫隔離。事件曝光後喺社會上引起嚴重爭議同激烈反彈，唔單止被批評處理手法出現雙重標準，多名首長級官員出席鋪張嘅私人生日派對更揭露出官場不正之風，並導致以行政長官林鄭月娥為首嘅香港政府陷入嚴重嘅誠信同政治危機。至於嗰場生日派對參與人數當初報稱為170人，但係衞生署衞生防護中心之後話，因為有賓客帶同冇喺名單上嘅人出席派對，到1月10號已發現參加者加到214人，再多一個派對關聯者確診。2022年1月10號，張竹君開記者會時話嗰道無裝閉路電視，因而無得以此追尋出席者；不過傳真社即日踢爆咗係流料——查到其實大廈存有所需錄影，只係政府無去索閱。2022年1月12號，升旗易得道報稱收到風，得知當時有中聯辦嘅官員在場，亦係局中關鍵人物，並推斷，政府之所以有上述嘅反常操作，係因為要包庇佢哋。

參與者

政府官員
主要官員
徐英偉*
許正宇#
白韞六#
蕭澤頤#
區嘉宏@*
其他政治任命官員
陳積志%#
陳浩濂#
鍾偉强#
胡健民#
蕭嘉怡#
馮英倫*
施俊輝#
張曼莉%#
其他官員
馮浩賢%#
楊子矜@
黃穎君

立法會議員
譚岳衡~^、郭玲麗^、陳沛良^、陳家珮^、葛珮帆^、容海恩^、黎棟國~^、何君堯~^、周文港^、洪雯*、林琳~^、郭偉强^、霍啟剛~^、林順潮^、梁毓偉^、陳仲尼*^、吳傑莊^、邱達根*、陸瀚民*、林智遠^

教育界人士
汪揚
吳宏偉副校長）
吳池力

其他
王詩雅
未被邀請嘅43歲女子@
朱偉星@
曾鳳珠
漢洋
郭詠欣
陳澤銘
鄺美雲@：佢報稱只喺餐廳室外範圍，無入去

標示符號嘅解說：
 *：要去竹篙灣檢疫中心隔離21日
 #：一度要到竹篙灣檢疫中心隔離，其後證實楊子矜確診係假陽性，獲安排離開隔離營，但行政長官林鄭月娥要求佢哋要繼續家居隔離，到最後檢測陰性為止。
 ~：一度要到竹篙灣檢疫中心隔離，其後證實楊子矜確診係假陽性，獲安排離開隔離營。
^：被立法會主席梁君彥勸喻家居隔離。
 @：出席生日會時並無按法例要求掃「安心出行」二維碼。
 %：明確表示出席生日會嗰陣有掃「安心出行」二維碼。

與會人士嘅回應

洪為民
身為呢件事嘅主角，洪為民事後向公眾道歉，表示一定會汲取教訓，深切反思，並已向衞生防護中心提供相關賓客資料，又指出嗰名初步確診者並無參加餐聚，由於佢到達現場嘅時間比較遲，大部分賓客已經走咗，強調當日嘅聚會時間通知同安排係採用分流制，唔會所有賓客都喺同一時間喺餐廳，亦有好多賓客並沒有參加聚餐，只係出席道賀就走咗，當時已提示所有賓客一定要用安心出行同埋打咗新冠病毒疫苗。嗰個人初步確診後已經通知出席賓客立即進行檢測，包括涉事嗰陣已離開嘅人，暫時使用快速測試嘅賓客檢測結果係陰性。

鄺美雲
做過港區全國人大代表嘅藝人鄺美雲亦到過生日會，佢1月7號接受訪問嗰陣否認曾經入過會場，表示去到會場外面，見到十分之多人，所以無入去，同洪為民打完招呼就走。

朱偉星
香港電台普通話主持楊子矜同佢老公朱偉星醫生亦到過生日會。朱醫生喺香港商業電台節目接受訪問，直認自己嗰陣無掃過「安心出行」，又話無人檢查佢嘅針卡，主持話佢應該要遵守法例要求，佢回應：「吓？你哋咁守法㗎？」。

公眾反應

潘焯鴻
參選過立法會嘅潘焯鴻，喺接受張寶華訪問嗰陣話，洪為民事件反映一眾政壇新貴活喺自己嘅小圈子世界裏面，為咗靠唔同嘅畀面派對謀取利益，完全漠視民眾感受同觀感，所以犯下大量關於防疫嘅法律。

後續影響
出席宴會嘅其中一位問責官員，民政事務局局長徐英偉，喺2022年1月31日向行政長官呈辭，以示對事件負責。

國泰空姐母群組

香港政治醜聞
香港2022年
灣仔
武漢肺炎香港感染群組